Gregorius Rasputin
-3 (maximum dubium) Latinitas huius rei maxime dubia est. Corrige si potes. Vide {{latinitas}}. Gregorius Rasputin Res apud Vicidata repertae: Nativitas: 9 Ianuarii 1869; Pokrovskoye Obitus: 30 Decembris 1916; Petropolis Patria: Imperium Russicum Familia Coniunx: Praskovia Fyodorovna Dubrovina Proles: Maria Rasputin Gregorius Euphemii filius Rasputin (Novych), Russice Григорий Ефимович Распутин (Новых), tr. Grigorij Efimovič Rasputin (Novych) (natus in vico Pokrovskoe die 9 [21] Ianuarii 1869, interfectus Petropoli die 17 [30] Decembris 1916), fuit homo mysticus Russicus, rusticus gubernii Toboliensis, amicus familiae Nicolai II, ultimi imperatoris Russici. In quibusdam circulis habebatur senex religiosus (starets), vates, medicus; alii autem eum abominabantur, ducentes eum auctoritatem improbam in familia imperatoria habuisse. Anno 1916, grex conspiratorum, in quo numero erant princeps Felix Jusupov et magnus princeps Demetrius Pauli filius, patruelis imperatoris, Rasputinem interfecerunt. Postea in scriptis temporis rerum novarum et Unionis Sovieticae fabulae de vita Rasputin multiplicatae sunt.